Linnastumist leevendavaid kompaktlinnu piirab fantaasiavaesus
#000005
Teiste seas lubas 15-minuti-linna idee teoks teha järgmise aasta suveolümpiat võõrustava Pariisi linnapea. Autor/allikas: Alexander Kagan/Unsplash
#000006
Sajandi keskel elab linnades kaks kolmandikku maailma elanikest. Eestis ollakse sellele näitajale juba päris lähedal. Meile võibki jääda mulje sujuvast, peaaegu nähtamatust protsessist. Lisaks võib paista, et linnastumiseks sobib iga suurem kiviküla.
#000008
Oletus on aga vale. Osa linnadest on juba täna raskustes. Need rajati teistsugustele eeldustele võrreldes sellega, mida vajatakse tulevikus. Selliseid linnu on palju. Võib-olla isegi enamus. Loodetavasti on suur osa kohanemisvõimelised.
#000009
Nende seas on siiski olulisi erandeid. Tihti tuuakse sureva linna näiteks USA ja võib-olla kogu maailma omaaegset autopealinna Detroiti. Tööstuslinnas toimetasid ja selle elu kujundasid USA suured autotootjad. Autodest tiine kultuur pakkus palju tööd. Linnas liikus palju raha. See kasvas. Rõõmsas meeleolus süvenes märkamatult sõltuvus autodega seotud ettevõtlussektorist. Mitte et linnas poleks olnud muid ettevõtmisi ehitajatest ja pankadest, kaubanduse ja koolideni. Needki olid aga otsesemalt või kaudsemalt seotud autode tootmisele ja seotud teenindusele rajatud väärtusahelaga.
#000010
Kallid hooned muutusid väärtusetuks. Rikkamad elanikud kolisid mujale ja allesjäänute seas kasvas töötute osakaal. Linn kujunes kuritegevuse kasvulavaks. Sellele aitas kaasa otsus lülitada kulude kokkuhoiuks otsus välja pool linna öisest valgustusest.
#000012
Detroidi näide kajastab paljude linnade kehva valmidust tulevikuga kohtumiseks. Usutavasti püüab linnastumise inimvool neid linnu vältida ja valida midagi toredamat.
#000014
Mis on toreda linna tunnuseks? Ühe huvitava mõistena on hakatud rääkima "15 minuti linnadest". Nagu paljude näiliselt ootamatute muutustega, võis sellegi ideega kokkulangevaid mõtteid kohata enam isegi 50 aasta eest. Idee muutus nähtavaks koroonakriisi tõttu. Omalt poolt toetasid ideed soov kasutada energiat säästlikumalt ja hoolida loodusest.
#000015
Idee sisu on tagada linnaelanikule 15-minutilise teekonna raadiuses kõik vajalikumad teenused. Näiliselt on mõte lihtne. Inimestele tuleb tagada vaid võimalus elada poest, koolist, töökohast ja haiglast 15 minuti kaugusel. Kas on ikka lihtne? Linnastuvas maailmas on asunud seda mõtet toetama paljud poliitikud. Loodud on mitmeid tegevuskavu. Näiteks lubas idee teoks teha järgmise aasta suveolümpiat võõrustava Pariisi linnapea.
#000016
Leidub ka vastupidist suunda esindavaid poliitikuid. Nad esindavad mitmesuguseid valijaid. Ühed pahandavad muutuva liikluskorralduse ja autopidamise kasvava kalliduse pärast. Teised kardavad, et nende olemasolevat keskkonda hakatakse uute elanike huvides muutma. Tänu sellele muutuvad vaiksed ja kallid linnaosad avalikeks ruumideks, vähendades seniste elanike heaolu ja kinnisvara väärtust.
#000017
Ühendkuningriigis leidub kõigi toodud arvamuste esindajaid. Seal on käimas vahest ka kõige kaugemale arenenud arutelu kas, kuhu ja kuidas 15-minuti-linnu või linnaosi rajada. Äsja avaldati sealse valitsuse tellitud uurimuse tulemused kodanike suhtumisest antud ideesse. Muu hulgas uuriti, mida soovitakse ja mida ei peeta oluliseks 15-minuti-ala teenusteks.
#000019
Küsitlusest paistab välja, et tuleviku linnas nähakse vanade teenuste domineerimist. See on mõistetav, sest uute olemasolu ega kasutamise kohta puudub teadmine. Samas võib olla üpris kindel, et tuleviku linnades on kas 15 minuti sees või kaugemal põhimõtteliselt uusi teenuseid ja mõnede vanade väärtust tabab langus või tõus. Nende ettenägemine toidaks innovatsiooni ja oleks kohane meilegi, ühele maailmas kiiremini linnastuvale riigile.
#000022
Eestis elab linnades praktiliselt 70 protsenti elanikest. Linnade areng ja tõhusam kasutamine on seeläbi möödapääsmatud. Ilmselt jõuavad 15-minuti-linna arutelud siingi peagi avalikku mõttevahetusse.
#000023
Tallinna valgusreostus on koroona järel hüppeliselt kasvanud
#000039
Kristjan Port: kapitalism sünnitab tarbetut tööd
#000047